1.

Dijelovi podataka elektroničkih poruka koje se koriste za potrebe računalnog sustava iz članka 21. stavka 2. Direktive 2008/118/EZ podijeljeni su u podatkovne skupove i prema potrebi, daljnje podskupine podataka. Pojedinosti koje se odnose na podatke i njihovo korištenje predstavljene su u tablicama 1. do 6., u kojima: (a) stupac A sadrži brojčanu oznaku (broj) koja se odnosi na pojedini podatkovni skup i podskupinu podataka; svaka podskupina prati slijed brojeva (pod)skupine podataka čiji je sastavni dio (na primjer: kada je broj podatkovnog skupa 1, jedna od podskupina navedenog podatkovnog skupa je 1.1 i jedna od daljnjih podskupina podataka navedene podskupine podataka je 1.1.1); (b) stupac B sadrži abecednu oznaku (slovo) koji se odnosi na svaki dio podataka u (pod)skupini podataka; (c) stupac C utvrđuje (pod)skupinu podataka ili dijelova podataka; (d) stupac D sadrži za svaku (pod)skupinu podataka ili dijelova podataka vrijednosti koje označavaju da li je unošenje odgovarajućih podataka: — „R” (required - obavezan), što znači da se podaci moraju podnijeti. Kada je (pod)skupina podataka „O” (optional – opcionalan), ili „C” (conditional - uvjetovan), dijelovi podataka unutar navedene skupine i dalje mogu biti „R” (obavezan) kada nadležna tijela države članice odluče da se podaci u toj (pod)skupini moraju unijeti ili kada se primjenjuje određeni uvjet; — „O” (optional – opcionalan), znači da je unošenje podataka neobvezatno za osobu koja upućuje poruku (pošiljatelj ili primatelj), osim ako država članica odredi da su podaci obavezni u skladu s mogučnošću navedenom u stupcu E za neke od opcionalnih (pod)skupina podataka ili dijelova podataka, — „C” (conditional - uvjetovan), znači da korištenje (pod)skupine podataka ili dijelova podataka ovisi o drugim (pod)skupinama podataka ili dijelovima podataka u istoj poruci, — „D” (dependent ovisan), znači da korištenje (pod)skupine podataka ili dijelova podataka ovisi o uvjetu koji ne može biti provjeren putem računalnog sustava, kako je navedeno u stupcima E i F. (e) stupac E sadrži uvjet(e) za podatke čije je unošenje uvjetovano, te opisuje korištenje opcionalnih i ovisnih podataka prema potrebi te ističe koje podatke moraju navesti nadležna tijela; (f) stupac F sadrži pojašnjenja, prema potrebi, s obzirom na dopunu poruke; (g) stupac G sadrži: — za neke (pod)skupine podataka broj nakon kojeg slijedi znak „x”, koji pokazuje koliko se puta (pod)skupina podataka može ponoviti u poruci (početna vrijednost = 1), i — za svaki dio podatka, osim za dijelove podataka koji pokazuju vrijeme i/ili datum, osobine koje ukazuju na vrstu i duljinu podataka. Oznake za vrste podataka su sljedeće: — a abecedni — n numerički — an alfanumerički Broj koji slijedi nakon oznake, predstavlja dopustivu duljinu podataka za pojedine dijelove podataka. Opcionalne dvije točke koje se nalaze prije oznake duljine ukazuju na to da podaci nemaju određenu duljinu, no mogu imati određeni broj znamenki, kako je određeno oznakom duljine. Zarez u duljini podataka znači da podaci mogu sadržavati decimale, znamenka ispred zareza označava ukupnu duljinu oznake, znamenka nakon zareza označava maksimalni broj znamenki nakon decimalne točke. — za dijelove podataka koji označavaju vrijeme i/ili datum, navođenje pojmova „datum”, „vrijeme” ili „datum i vrijeme”, znači da se datum, vrijeme, ili datum i vrijeme trebaju unijeti koristeći standard ISO 8601 za prikazivanje datuma i vremena.